Diari Oficial de la Generalitat Valenciana


Sumari del DOGV 6915, del 03-12-2012 (2012/11839)

RESOLUCIÓ de 12 de novembre de 2012, de la Direcció General d'Avaluació Ambiental i Territorial, per la qual s'ordena la publicació d'unes resolucions complementàries a les declaracions d'impacte ambiental dels termes municipals d'Alpuente, Aras de los Olmos i La Yesa. Expedeinte número 29/02-AIA y otros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11208


Data del document
:   12-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Alpuente
    * Aras de los Olmos
    * Yesa, La
    * impacte ambiental

RESOLUCIÓ de 12 de novembre de 2012, de la Direcció General d'Avaluació Ambiental i Territorial, per la qual s'ordena la publicació d'unes resolucions complementàries a les declaracions d'impacte ambiental dels termes municipals d'Alpuente, Aras de los Olmos i La Yesa. Expedeinte número 29/02-AIA y otros. [2012/11130]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, en què s'establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana les resolucions complementàries a les declaracions d'impacte ambiental corresponents als expedients 29/02 AIA Alpuente, Aras de los Olmos i La Yesa.  
  
  
València, 12 de novembre de 2012. El director general d'Avaluació Ambiental i Territorial: Juan Giner Corell.  
  
  
«Resolució complementària a la declaració d'impacte ambiental  
  
Expedient: 29/02-AIA.  
Promotor: Energía y Recursos Ambientales.   
Autoritat substantiva: Conselleria d'Infraestructures i Transport.  
Localització: termes d'Alpuente i Aras de los Olmos (València).  
  
Projecte: parcs eòlics Cerro Negro i Santa Catalina.  
Amb data 20 de juny de 2008, la Direcció General d'Energia de la Conselleria d'Infraestructures i Transports va presentar el projecte constructiu corresponent al parc eòlic Cerro Negro, en compliment del condicionat de la declaració d'impacte ambiental (DIA) emesa l'11 de desembre de 2006, compost pel projecte constructiu i una separata dirigida a l'Ajuntament d'Alpuente.  
El parc eòlic Cerro Negro es troba conformat per 8 aerogeneradors de 2 MW de potència unitària, amb una potència total de 16 MW, i manté la configuració en condicions idèntiques a les que consten en la DIA.  
Documentació complementària  
Després de l'emissió de la DIA, s'han presentat els informes i estudis següents referents a la zona 7 en general o al parc eòlic Cerro Negro en particular:  
- Estudi de seguiment de les parelles reproductores d'aufrany pròximes als parcs eòlics de la zona 7, remés amb data 20 de novembre de 2006.  
- Determinació dels moviments de la població sedentària de voltor (Gyps fulvus) pròxima als parcs eòlics de la zona 7, fase I, remés amb data 6 de febrer de 2007.  
- Identificació de l'espai vital de les parelles reproductores d'àguila cuabarrada (Hieraaetus fasciatus) i àguila reial (Aquila chrysaetos) pròximes als parcs eòlics de la zona 7, fase I, remés el 6 de febrer de 2007.   
- Estudi anual d'avifauna en situació preoperacional per als parcs eòlics de la fase I en la zona 7 del PECV presentat el 28 de juny de 2007.  
- Informe de les possibles afeccions a les vies pecuàries de les actuacions projectades pel Pla Eòlic de la zona 7 de la Comunitat Valenciana presentat en este servici amb data 16 d'agost de 2007.  
  
- Projecte de construcció del parc eòlic Cerro Negro de la zona 7 del Pla Eòlic de la Comunitat Valenciana.  
- Informes previ i mensual de seguiment del programa de vigilància ambiental.  
Modificacions del projecte original  
A causa de l'afecció que es produiria per la instal·lació de l'aerogenerador CN05 al jaciment Solana de Cerro Negro, este aerogenerador es va reubicar dins de l'àmbit del pla especial.  
Informes sectorials  
Servici de Conservació de la Biodiversitat  
Amb data 20 de febrer de 2007, s'emet un informe referent a la previsible afecció de l'aufrany, l'àguila reial, l'àguila cuabarrada i el voltor per la instal·lació dels parcs. Una vegada examinats els resultats dels informes aportats, les afeccions previstes són:   
«No pareix previsible un impacte significatiu sobre les parelles d'aufrany i àguila cuabarrada. Es tracta de les espècies més amenaçades de les existents a l'àrea d'estudi i, per tant, la seua no-afecció permet l'aprovació del projecte. No obstant això, sí que podrien produir-se col·lisions d'algun exemplar d'àguila reial i, amb més probabilitat, del voltor amb els aerogeneradors que s'hi instal·len. Per tant, és necessari establir mesures correctores que permeten mitigar eixe possible impacte.  
Els estudis realitzats fins a l'actualitat no han resultat suficients per a determinar eixes mesures. Seria necessari conéixer les altures de vol dels exemplars que realitzen encreuaments per a avaluar-ho adequadament.  
[...] En tot cas, atesa la dificultat de preveure les afeccions a causa dels grans desplaçaments que efectuen els voltors, dels canvis en les polítiques de gestió de restes ramaderes i dels canvis comportamentals que pareix que s'estan produint en l'espècie, convé mantindre la vigilància durant la fase d'instal·lació i funcionament dels parcs i retardar la definició de les mesures correctores fins a comprovar el seu comportament, igual que el de les dos parelles d'àguila reial implicades.»  
  
En compliment de les consideracions finals de l'informe, el promotor presenta els informes següents: estudi específic per a la detecció de l'alosa becuda (Chersophilus duponti) als parcs eòlics Viudo I, Viudo II i Viudo III a la zona 7 del PECV, remés el 28 de juny de 2007, i estudi anual d'avifauna en situació preoperacional per als parcs eòlics de la fase I a la zona 7 del PECV, presentat el 28 de juny de 2007.  
  
Referent a estos estudis, el Servici de Conservació de la Biodiversitat emet un informe el 24 de setembre de 2007 en què «es resumixen tots els aspectes que es consideren rellevants respecte a l'afecció prevista a l'avifauna en tres apartats; afecció a espècies nidificants en l'entorn dels parcs, afecció a espècies migratòries en pas i afecció a espècies rupícoles territorials l'espai vital o moviments habituals de les quals se'n veu afectada.»  
S'hi indica, a més, que «de manera general la zona eòlica pot resultar conflictiva, tant per l'abundància i ll'interés d'espècies sedentàries o nidificants com perquè se situa en ruta migratòria habitualment utilitzada per rapaces. No obstant això, es considera que estos impactes poden mitigar-se considerablement amb mesures correctores adequades».  
Unitat de Vies Pecuàries  
El 18 d'octubre de 2007, la Unitat de Vies Pecuàries remet a este servici un informe sobre l'afecció prevista en què s'indica que el parc eòlic Cerro Negro no afecta cap via pecuària.  
Servici de Prevenció d'Incendis i Sanitat Forestal  
Amb data 18 d'octubre de 2007, s'emet un informe corresponent al projecte de mesures correctores d'incendis forestals al parc eòlic Cerro Negro de la zona 7 en què es valora favorablement la proposta presentada, consistent en els punts següents:  
- Cartells informatius de nivell de risc diari.  
- Reforç de la vigilància.  
- Sistema de vigilància i alerta d'incendis.  
- Àrees tallafocs.  
- Depòsits contra incendis forestals.  
- Zones habilitades per a l'embarcament i desembarcament de brigades helitransportades.  
S'hi indica que en el moment en què s'hagen d'executar els treballs, l'empresa haurà de notificar el començament a fi que el personal tècnic dels servicis territorials puga comprovar el replantejament de les instal·lacions.  
Consideracions ambientals  
L'execució del parc eòlic Cerro Negro és susceptible de produir com a afeccions ambientals més importants les ocasionades pels moviments de terres que es generaran derivats de l'adequació o la construcció dels camins d'accés i de la instal·lació dels aerogeneradors.  
  
Amb la finalitat de minimitzar estes afeccions, s'ha procedit a avaluar els projectes d'execució del parc. S'establixen mesures addicionals a les propostes en la DIA de caràcter específic per a este parc, i algunes de caràcter general que seran aplicables en la totalitat de la zona.  
  
Com a criteris per a la redacció dels projectes, el promotor establix el manteniment de la potència total instal·lada a la zona 7 i el manteniment de les posicions dels aerogeneradors.  
Quant a la planta presentada, es modificaran els aspectes de l'obra civil que s'enumeren en el condicionat d'esta resolució, consistents principalment en ajustos que cal realitzar derivats de l'estudi a una escala menor i major definició.  
Respecte a l'afecció a l'avifauna, s'inclou en el programa de vigilància ambiental una sèrie de mesures que cal preveure durant les fases d'execució i de funcionament. Estes mesures són susceptibles de produir modificacions de manera posterior a la posada en funcionament del parc.  
Respecte al parc eòlic Santa Catalina, es troba en el seu quint mes d'execució i s'han rebut els informes mensuals corresponents al pla de vigilància ambiental de l'obra.   
En l'últim informe rebut (núm. 5), s'indica que les pluges abundants que han caigut han produït danys com ara solsides de talussos, erosió en cunetes, reguerons en talussos i deposició de sediments en caixers.  
  
Així mateix, s'indica que s'estan revisant les mesures correctores proposades pel fet que la superfície que haurà de ser restaurada és major que la que inicialment constava en el projecte.   
S'hi indica una altra sèrie de circumstàncies produïdes al llarg de l'execució de l'obra, el tractament de les quals s'exposa en la part dispositiva d'esta resolució.  
Resolució complementària a la declaració d'impacte ambiental  
  
  
Primer  
Respecte a l'execució del parc eòlic Santa Catalina, s'han de dur a terme les mesures complementàries següents:  
- S'aportarà un informe extraordinari en què s'inclouran les mesures correctores addicionals dutes a terme derivades de la major superfície que cal restaurar, tal com s'indica en l'informe mensual núm. 5.  
- S'inclouran en este informe les mesures adoptades contra els danys produïts per les pluges.  
- S'ha d'incidir en el compliment dels controls establits en el pla de vigilància ambiental, especialment en els corresponents al control de l'impacte sobre el sòl i sobre les aigües i en el control del sistema de gestió de residus.  
  
Segon  
Estimar acceptable l'execució de les infraestructures eòliques del parc eòlic Cerro Negro, que pertany a la zona 7 del Pla Eòlic de la Comunitat Valenciana, sense perjuí de les autoritzacions sectorials que hi siguen aplicables i sempre que s'ajuste a la documentació presentada i als condicionants del punt tercer d'esta resolució.   
  
  
Tercer  
Es descriuen a continuació totes les mesures addicionals que cal aplicar per a dur a terme l'execució del parc eòlic Cerro Negro, que pertany a la zona 7 del Pla Especial de la Comunitat Valenciana:  
  
S'establixen com a condicionants generals els següents:  
- Si la reposició de les infraestructures interceptades per l'obra del parc eòlic comporta l'afecció de noves àrees no ocupades per les obres de construcció del parc, se'n requerirà l'avaluació ambiental.   
  
- Les modificacions que calga aplicar, incloent-hi el desmantellament dels aerogeneradors en el cas d'impacte crític, es realitzaran a càrrec de l'empresa adjudicatària, sense que en cap cas es puga entendre que estan subjectes a compensacions per part d'esta administració.   
- S'estudiarà la incorporació de tècniques de bioenginyeria en la recuperació de les zones degradades (grans talussos i erosions hídriques).  
- Una vegada finalitzada l'execució del parc, es presentaran els plans que reflectisquen la instal·lació final duta a terme tant en format paper com en format digital.   
Els condicionants d'aplicació específica en el parc eòlic Cerro Negro són:  
1. Emplaçament  
El resultat de l'informe de la Direcció General de Patrimoni, disposat en l'article 11 de la Llei 4/1998, de Patrimoni Cultural Valencià, respecte al projecte d'intervenció arqueològica i etnològica d'urgència per al parc eòlic Cerro Negro, és vinculant. En el cas que este informe propose variacions en l'emplaçament de les instal·lacions del parc, estes hauran d'obtindre l'informe favorable per part d'esta direcció general de manera prèvia a l'execució.  
2. Respecte a l'obra civil  
Una vegada avaluada l'afecció prevista generada per l'obra civil corresponent a la construcció del parc eòlic Cerro Negro, s'han de tindre en compte les consideracions següents:  
S'hauran d'abalisar i respectar els exemplars d'interés indicats en les mesures correctores (savines, oms...) existents a la vora del camí del vial d'accés, com també qualsevol altre exemplar d'interés no inventariat.  
La incorporació de les mesures correctores davant de l'erosió hídrica proposades s'haurà de realitzar de manera simultània a la creació de zones sensibles, com ara els grans talussos i els desmunts generats.   
Els camins i les rases de nova construcció seran replantejats en presència d'un tècnic ambiental. S'estudiarà la possibilitat que la rasa discórrega davall del camí a fi de minimitzar-ne afeccions.  
3. S'ha presentat una còpia de la sol·licitud d'informe referent a les afeccions al DPH que produïxen les instal·lacions dirigida a la Confederació Hidrogràfica del Xúquer amb data 4 de juny de 2007. S'haurà de disposar d'informe favorable de manera prèvia al començament de les obres.  
4. Mesures preventives i correctores  
Protecció de la fauna  
Quant a l'afecció a espècies migratòries, sembla que s'ha detectat un «corredor» migratori sovint utilitzat per rapaces en migració. A causa de les característiques de la zona, la localització de restes d'aus es complica molt i, per tant s'ha de fer un seguiment exhaustiu dels xocs d'aus en migració en este parc.  
  
S'establix com a mesura precautòria que, en cas de considerar-se necessari, s'establiran parades de les màquines en època de migració (una quinzena de maig i una altra a final d'agost - principi de setembre).   
S'haurà d'establir una vigilància estreta per a evitar l'abocament de restes càrnies a les proximitats dels parcs a fi d'evitar l'acostament de les aus a zones de risc. Depenent de l'evolució de la mortaldat de necròfagues, es valorara la possibilitat d'instal·lar menjadors per a desviar el trànsit de voltors a la zona.  
Les mesures correctores indicades depenen de l'evolució de la situació després de la instal·lació i posada en marxa dels parcs i, en conseqüència, en la fase postoperacional l'empresa haurà de mantindre el seguiment de l'avifauna adequant-se a la metodologia proporcionada per la Conselleria. Es realitzaran informes semestrals de resultats, que s'ajustaran al protocol establit per al cas d'accident d'aus rapaces i portaran un llibre de registre aprovat per la Conselleria.  
Protecció del sòl i la vegetació  
Haurà d'ajustar-se el traçat de camins i rases, seguint com a criteri principal la generació de la mínima afecció possible sobre el sòl i la vegetació. Els trams de camins i zones que, una vegada finalitzada l'obra, queden en desús hauran de ser restaurats.  
En zones sensibles es replantejaran els traçats en presència d'un tècnic ambiental, segons les mesures establides en el document 3, corresponent a l'estudi d'afecció a la vegetació i a la Xarxa Natura 2000 presentat el 27.07.2006.   
A fi de produir una estabilitat creixent amb el temps tant en els majors talussos generats com en les zones afectades per l'escorrentia superficial, s'estudiarà la possibilitat d'aplicar tècniques de bioenginyeria o tècniques mixtes a les zones en què les tècniques convencionals de restauració no siguen eficaces.  
Protecció del patrimoni històric, artístic i cultural  
Durant les obres, s'adoptaran les mesures cautelars establides en la memòria arqueològica corresponent que haja rebut informe favorable de la Conselleria de Cultura.   
Els diversos elements etnològics documentats en la memòria presentada hauran de ser abalisats i jalonats adequadament per a evitar-ne l'afecció durant les obres.  
No obstant això, si es produïx una troballa en el curs de les obres, s'actuarà d'acord amb el que establix la Llei de Patrimoni Cultural Valencià, és a dir, suspenent l'actuació, delimitant-ne el perímetre d'afecció i notificant-ho immediatament a la Conselleria de Cultura.  
  
Mesures de protecció contra incendis  
- Les faixes tallafocs han de ser tan selectives com siga possible, de les quals cal salvaguardar les espècies que constituïxen l'hàbitat prioritari, que únicament seran podades o reservades on siga necessari.  
  
- Els depòsits semienterrats han d'estar coberts (excepte la part superior) per terra, i els seus talussos es revegetaran amb la flora associada als hàbitats de la zona.  
- En el moment en què s'hagen d'executar els treballs, l'empresa haurà de notificar el començament, a fi que el personal tècnic dels servicis territorials puga comprovar el replantejament de les instal·lacions.  
  
5. El projecte de desmantellament presentat es considera adequat, excepte pel que fa a les rases, ja que hauran de ser desmantellades i recuperada la zona en el moment de desmantellament del parc juntament amb la resta d'instal·lacions. Els residus generats durant estes actuacions han de ser gestionats de manera adequada a la legislació vigent en el moment en què se'n faça el desmantellament.  
  
6. En relació amb el programa de vigilància ambiental:  
L'entrada en funcionament dels parcs (incloent-hi el període de proves) comportarà l'inici dels estudis establits pel Servici de Conservació de Biodiversitat d'esta conselleria per mitjà de protocols per a l'estudi dels parcs eòlics sobre l'avifauna, que es van posar en coneixement del promotor el 27 de gener de 2006. Estos protocols es completaran i/o particularitzaran en els punts següents:  
- Es formalitzarà un llibre de registre de les visites de seguiment, d'acord amb el model establit pel Servici de Conservació de la Biodiversitat d'esta conselleria.   
- En cas de rapaç accidentada, se seguirà el protocol d'actuació establit pel Servici de Biodiversitat d'esta conselleria.  
Si el programa de vigilància ambiental demostra, en el transcurs del temps, la perillositat de qualsevol dels aerogeneradors instal·lats en relació amb la població de voltors i/o exemplars d'espècies d'avifauna catalogades com a espècies de fauna amenaçada, hi serà aplicable l'article 34.4 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març d'Impacte Ambiental, el contingut del qual desplega les disposicions de l'article 7.2c de la llei esmentada.   
A l'efectes d'este article, el llindar crític serà determinat a partir de l'avaluació de les dades demanades en el pla de seguiment de la incidència de parcs eòlics i línies elèctriques en les aus i quiròpters, efectuada pel Servici de Conservació de la Biodiversitat.   
  
Les mesures protectores i/o correctores o les modificacions que calga aplicar, incloent-hi el desmantellament dels aerogeneradors en el cas d'impacte crític, es realitzarà a càrrec de l'empresa adjudicatària sense que en cap cas es puga entendre que estan subjectes a compensacions per part d'esta administració.  
Per mitjà d'esta resolució es modifica el contingut de l'apartat 7.4 de la DIA emesa amb data 11 de desembre de 2006, que haurà d'adaptar-se al que s'establix ací quant a contingut i duració dels estudis d'avifauna.  
  
Quart  
Notificar a les persones interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que es consideren pertinents en defensa del seu dret.  
  
Quint  
Publicar en el Diari Oficial de la Comunitat Valenciana esta resolució complementària de la declaració d'impacte formulada l'11 de desembre de 2006, d'acord amb les disposicions de l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 271989, de 3 de març d'Impacte Ambiental.  
  
València, 18 de desembre de 2008.- La directora general de Gestió del Medi Natural: M. Ángeles Centeno Centeno.»  
  
  
«Resolució complementària a la declaració d'impacte ambiental  
  
Expedient: 29/02-AIA.  
Promotor: Energía y Recursos Ambientales.  
Autoritat substantiva: Conselleria d'Infraestructures i Transport.  
Objecte del projecte: instal·lacions eòliques de la zona 7. parc El Viudo II.   
Localització: terme de La Yesa.   
Amb data 12 de juny de 2008, la Direcció General d'Energia de la Conselleria d'Infraestructures i Transports va presentar el projecte constructiu corresponent al parc eòlic El Viudo II, en compliment del condicionat de la declaració d'impacte ambiental (DIA) emesa l'11 de desembre de 2006, compost per la documentació següent:  
  
- Projecte constructiu.  
- Separata del projecte dirigit a l'Ajuntament de La Yesa.  
Documentació complementària  
Després de l'emissió de la DIA, s'han presentat els informes i estudis següents:  
- Estudi de seguiment de les parelles reproductores d'aufrany pròximes als parcs eòlics de la zona 7, remés amb data 20 de novembre de 2006.  
- Determinació dels moviments de la població sedentària de voltor (Gyps fulvus) pròxima als parcs eòlics de la zona 7, fase I, remés amb data 6 de febrer de 2007.  
- Identificació dels espais vitals de les parelles reproductores d'àguila cuabarrada (Hieraaetus fasciatus) i àguila reial (Aquila chrysaetos) pròximes als parcs eòlics de la zona 7, fase I, remés el 6 de febrer de 2007.   
- Projecte de línia aèria de 132 kV doble circuit zona 7 i 8.  
- Informe de l'Àrea de Conservació d'Espais Naturals sobre el sistema d'evacuació de la zona 7 i 8 del pla eòlic pel que fa a la seua afecció al PORN del Túria, emés el 19 de juny de 2007.  
- Estudi específic per a la detecció de l'alosa becuda (Chersophilus duponti) als parcs eòlics Viudo I, Viudo II i Viudo III a la zona 7 del PECV, remés el 28 de juny de 2007.  
- Estudi anual d'avifauna en situació preoperacional per als parcs eòlics de la fase I a la zona 7 del PECV, presentat el 28 de juny de 2007.  
- Informe de les possibles afeccions a les vies pecuàries de les actuacions projectades pel Pla Eòlic de la zona 7 de la Comunitat Valenciana, presentat en este servici amb data 16 d'agost de 2007.  
  
Modificacions del projecte original  
En l'execució d'este parc no s'han produït modificacions respecte del projecte original, i s'han mantingut els aerogeneradors de 2 MW.  
  
El parc queda configurat per 13 aerogeneradors de 2 MW, amb la qual cosa es mantenen els 26 MW assignats a este parc.  
Informes sectorials  
Servici de Conservació de la Biodiversitat  
Amb data 20 de febrer de 2007, s'emet un informe referent a la previsible afecció de l'aufrany, l'àguila reial, l'àguila cuabarrada i el voltor per la instal·lació dels parcs. Una vegada examinats els resultats dels informes aportats, les afeccions previstes són:   
«No pareix previsible un impacte significatiu sobre les parelles d'aufrany i àguila cuabarrada. Es tracta de les espècies més amenaçades de les existents a l'àrea d'estudi i, per tant, la seua no-afecció permet l'aprovació del projecte. No obstant això, sí que podrien produir-se col·lisions d'algun exemplar d'àguila reial i, amb més probabilitat, del voltor amb els aerogeneradors que s'hi instal·len. Per tant, és necessari establir mesures correctores que permeten mitigar eixe possible impacte.  
Els estudis realitzats fins a l'actualitat no han resultat suficients per a determinar eixes mesures. Seria necessari conéixer les altures de vol dels exemplars que realitzen encreuaments per a avaluar-ho adequadament.  
[...] En tot cas, atesa la dificultat de preveure les afeccions a causa dels grans desplaçaments que efectuen els voltors, dels canvis en les polítiques de gestió de restes ramaderes i dels canvis comportamentals que pareix que s'estan produint en l'espècie, convé mantindre la vigilància durant la fase d'instal·lació i funcionament dels parcs i retardar la definició de les mesures correctores fins a comprovar el seu comportament, igual que el de les dos parelles d'àguila reial implicades.»  
  
En compliment de les consideracions finals de l'informe, el promotor presenta els informes següents: estudi específic per a la detecció de l'alosa becuda (Chersophilus duponti) als parcs eòlics Viudo I, Viudo II i Viudo III a la zona 7 del PECV, remés el 28 de juny de 2007, i estudi anual d'avifauna en situació preoperacional per als parcs eòlics de la fase I a la zona 7 del PECV, presentat el 28 de juny de 2007.  
  
Referent a estos estudis, el Servici de Conservació de la Biodiversitat emet un informe el 24 de setembre de 2007 en què «es resumixen tots els aspectes que es consideren rellevants respecte a l'afecció prevista a l'avifauna en tres apartats; afecció a espècies nidificants en l'entorn dels parcs, afecció a espècies migratòries en pas i afecció a espècies rupícoles territorials l'espai vital o moviments habituals de les quals se'n veu afectada.»  
S'hi indica, a més, que «de manera general la zona eòlica pot resultar conflictiva, tant per l'abundància i ll'interés d'espècies sedentàries o nidificants com perquè se situa en ruta migratòria habitualment utilitzada per rapaces. No obstant això, es considera que estos impactes poden mitigar-se considerablement amb mesures correctores adequades».  
Unitat de Vies Pecuàries  
El 18 d'octubre de 2007, la Unitat de Vies Pecuàries remet a este servici un informe sobre l'afecció prevista en què s'indica que no hi ha inconvenient en l'autorització de les afeccions de caràcter temporal que es produiran per la ubicació de les plataformes de muntatge i de la planta de formigó, sempre que es garantisca la continuïtat del trànsit ramader i dels usos compatibles i complementaris previstos per la Llei 3/95, de 23 de març, de Vies Pecuàries, i la preferència del trànsit dels ramats durant l'execució dels treballs i posteriorment a la seua finalització.  
  
Servici de Prevenció d'Incendis i Sanitat Forestal  
Amb data 18 d'octubre de 2007, s'emet un informe corresponent al projecte de mesures correctores d'incendis forestals als parcs Viudo I i II de la zona 7 en què es valora favorablement la proposta presentada, consistent en els punts següents:  
- Cartells informatius de nivell de risc diari.  
- Reforç de la vigilància.  
- Sistema de vigilància i alerta d'incendis.  
- Àrees tallafocs.  
- Depòsits contra incendis forestals.  
- Zones habilitades per a l'embarcament i desembarcament de brigades helitransportades.  
S'hi indica que en el moment en què s'hagen d'executar els treballs, l'empresa haurà de notificar el començament a fi que el personal tècnic dels servicis territorials puga comprovar el replantejament de les instal·lacions.  
Àrea d'espais naturals  
El 13 de novembre de 2007, l'Àrea d'Espais Naturals emet un informe sobre l'afecció que podria generar-se derivada de l'execució del projecte del parc eòlic El Viudo I i del projecte de mesures contra incendis en el lloc d'interés comunitari Sabinar de Alpuente.  
Atés que el parc eòlic El Viudo II compartix les instal·lacions d'evacuació i els accessos amb el parc eòlic El Viudo I, es fan extensives les consideracions realitzades per l'Àrea d'Espais Naturals en l'informe indicat en el paràgraf anterior.  
Respecte a les mesures preventives i correctores referents a la protecció contra incendis, i atés que el conjunt d'actuacions es despleguen en l'àmbit territorial de l'hàbitat prioritari 9560\* i 9530\*, s'informa que es consideren adequades i necessàries per a la gestió del lloc de cara a la seua conservació, si bé s'establix una sèrie de consideracions transcrites en la part dispositiva   
Consideracions ambientals  
L'execució del parc eòlic El Viudo II és susceptible de produir com a afeccions ambientals més importants les que es produirien sobre diversos hàbitats prioritaris establits en la directiva hàbitats, sobre l'avifauna de la zona i les ocasionades per les mesures previstes per a la protecció contra incendis.  
Amb la finalitat de minimitzar estes afeccions, s'han avaluat els projectes d'execució del parc. S'establixen mesures addicionals a les proposades en la DIA de caràcter específic per a este parc i algunes de caràcter general que seran aplicables en la totalitat de la zona.  
  
Com a criteris per a la redacció dels projectes, el promotor establix el manteniment de la potència total instal·lada en la zona 7 i el manteniment de les posicions dels aerogeneradors. No s'ha produït cap modificació respecte a la planta aprovada en la declaració d'impacte ambiental.  
Quant a la planta presentada, este parc compartix infraestructures i instal·lacions amb el parc eòlic El Viudo I, exceptuant uns 4.4 km de camins nous per executar que suposen l'accés des del vial principal del parc fins als aerogeneradors.  
S'ha comprovat en l'execució d'altres parcs que l'afecció generada per la rasa elèctrica es minimitza en alguns casos, de manera que s'ajusta al camí, però no en tots els casos i, per tant, en principi es mantenen com s'indica en el projecte.  
Es modificaran els aspectes de l'obra civil que s'enumeren en el condicionat d'esta resolució.  
Respecte a l'afecció a l'avifauna, tal com s'ha indicat en l'apartat anterior la zona pot resultar conflictiva i, per tant, s'inclou en el programa de vigilància ambiental una sèrie de mesures que cal preveure durant la fase d'execució i durant la de funcionament. Estes mesures són susceptibles de produir modificacions de manera posterior a la posada en funcionament del parc.  
Respecte a l'afecció al LIC Sabinar de Alpuente l'anàlisi es va realitzar abans de l'emissió de la DIA, i es considerava adequada la planta presentada. S'implantaran unes mesures compensatòries per a rescabalar l'efecte negatiu sobre les espècies i/o hàbitats afectats i amb la finalitat d'augmentar el valor biològic de la zona i reconstruir l'hàbitat.  
  
Resolució complementària a la declaració d'impacte ambiental  
  
Primer  
Estimar acceptable l'execució de les infraestructures eòliques del parc eòlic El Viudo II, que pertany a la zona 7 del Pla Eòlic de la Comunitat Valenciana, sense perjuí de les autoritzacions sectorials que hi siguen aplicables i sempre que s'ajuste a la documentació presentada i als condicionants del punt segon d'esta resolució.   
  
  
Segon  
Es descriuen a continuació totes les mesures addicionals que hauran d'aplicar-se per a dur a terme l'execució del parc eòlic Viudo II, que pertany a la zona 7 del Pla Especial de la Comunitat Valenciana:  
  
S'establixen com a condicionants generals els següents:  
- Si la reposició de les infraestructures interceptades per l'obra del parc eòlic comporta l'afecció de noves àrees no ocupades per les obres de construcció del parc, se'n requerirà l'avaluació ambiental.   
  
- Les modificacions que siga necesari aplicar, incloent-hi el desmantellament dels aerogeneradors en el cas d'impacte crític, es realitzaran a càrrec de l'empresa adjudicatària, sense que en cap cas es puga entendre que estan subjectes a compensacions per part d'esta administració.   
  
- Una vegada finalitzada l'execució del parc es presentaran els plans que reflectisquen la instal·lació final duta a terme tant en format paper com en format digital.   
Els condicionants d'aplicació específica al parc eòlic Viudo II són:  
  
1. Una vegada avaluada l'afecció generada per l'obra civil corresponent a la construcció del parc eòlic El Viudo II, s'han de tindre en compte les consideracions següents:  
L'opció de camí i de rasa triada serà replantejada en presència d'un tècnic ambiental. S'abalisaran els límits del camí i els exemplars que cal protegir de les obres.   
Tal com s'indica en el document d'estudi d'afecció a la vegetació i a la Xarxa Natura 2000, a fi de no afectar la tessel·la del savinar, a les zones que en el replantejament es consideren importants estes afeccions, el camí tindrà una amplària màxima de 6 metres i la rasa elèctrica es construirà davall de les cunetes, en l'arribada a l'aerogenerador s'ajustarà a la plataforma o s'hi inclourà, si és possible. En acabar l'obra, l'amplària s'ajustarà al que establix el Pla Eòlic de la Comunitat Valenciana.  
2. S'haurà de disposar d'informe favorable de manera prèvia al començament de les obres referent a les afeccions que produïxen les instal·lacions, emés per la Confederació Hidrogràfica del Xúquer.   
3. Mesures preventives i correctores  
3.1. Protecció de la fauna  
Pel que fa a les espècies nidificants, s'han identificat diverses parelles d'àguila serpera, àguila calçada i astor a l'entorn dels parcs. Atesa la dificultat d'establir el punt exacte de la nidificació i les possibles variacions interanuals, es realitzarà un seguiment d'estes parelles a fi de determinar l'afecció al seu procés reproductor per les obres d'instal·lació dels parcs. Si s'identifica alguna parella establida a menys de 200 metres de qualsevol actuació, es paralitzarà fins que es considere finalitzada l'època de cria.  
  
S'haurà d'establir una vigilància estreta per a evitar l'abocament de restes càrnies a les proximitats dels parcs, a fi d'evitar l'acostament de les aus a zones de risc.  
Les mesures correctores indicades depenen de l'evolució de la situació després de la instal·lació i posada en marxa dels parcs i, per tant, en la fase postoperacional l'empresa haurà de mantindre el seguiment de l'avifauna adequant-se a la metodologia proporcionada per la Conselleria. Es realitzaran informes semestrals de resultats, que s'ajustaran al protocol establit per al cas d'accident d'aus rapaces, i portaran un llibre de registre aprovat per la Conselleria.  
3.2. Protecció del sòl i la vegetació  
En zones sensibles es replantejaran els traçats en presència d'un tècnic ambiental segons les mesures establides en el document 3 corresponent a l'estudi d'afecció a la vegetació i a la Xarxa Natura 2000 presentat el 27.07.2006.   
Els trams de camins i zones que, una vegada finalitzada l'obra, queden en desús hauran de ser restaurats.  
3.3. Protecció del patrimoni històric, artístic i cultural  
Durant les obres, s'adoptaran les mesures cautelars establides en la memòria arqueològica presentada en la Conselleria de Cultura i totes les que s'estipulen en l'informe de caràcter vinculant que serà evacuat respecte d'això.   
No obstant això, si es produïx una troballa en el curs de les obres, s'actuarà d'acord amb el que establix la Llei de Patrimoni Cultural Valencià, és a dir, suspenent l'actuació, delimitant-ne el perímetre d'afecció i notificant-ho immediatament a la Conselleria de Cultura.  
  
3.4. Mesures de protecció contra incendis  
- Les faixes tallafocs han de ser tan selectives com siga possible, de les quals cal salvaguardar les espècies que constituïxen l'hàbitat prioritari, que únicament seran podades o reservades on siga necessari.  
  
- Els depòsits semienterrats han d'estar coberts (excepte la part superior) per terra, i els seus talussos es revegetaran amb la flora associada als hàbitats de la zona.  
- En el moment en què s'hagen d'executar els treballs, l'empresa haurà de notificar el començament, a fi que el personal tècnic dels servicis territorials puga comprovar el replantejament de les instal·lacions.  
  
4. El projecte de desmantellament presentat es considera adequat, excepte pel que fa a les rases, ja que hauran de ser desmantellades i recuperada la zona en el moment de desmantellament del parc juntament amb la resta d'instal·lacions. Els residus generats durant estes actuacions han de ser gestionats de manera adequada a la legislació vigent en el moment en què se'n faça el desmantellament.  
  
5. En relació amb el programa de vigilància ambiental:  
L'entrada en funcionament dels parcs (incloent-hi el període de proves) comportarà l'inici dels estudis establits pel Servici de Conservació de Biodiversitat d'esta conselleria per mitjà de protocols per a l'estudi dels parcs eòlics sobre l'avifauna, que es van posar en coneixement del promotor el 27 de gener de 2006. Estos protocols es completaran i/o particularitzaran en els punts següents:  
- Es formalitzarà un llibre de registre de les visites de seguiment, d'acord amb el model establit pel Servici de Conservació de la Biodiversitat d'esta conselleria.   
- En cas de rapaç accidentada, se seguirà el protocol d'actuació establit pel Servici de Biodiversitat d'esta conselleria.  
Si el programa de vigilància ambiental demostra, en el transcurs del temps, la perillositat de qualsevol dels aerogeneradors instal·lats en relació amb la població de voltors i/o exemplars d'espècies d'avifauna catalogades com a espècies de fauna amenaçada, hi seran aplicables les disposicions de l'article 7.2c de la Llei 2/1989, de 3 de març, d'Impacte Ambiental, desplegat per l'article 34.4 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la norma esmentada.   
A l'efecte d'este article, el llindar crític serà determinat a partir de l'avaluació de les dades demanades en el pla de seguiment de la incidència de parcs eòlics i línies elèctriques en les aus i quiròpters, efectuada pel Servici de Conservació de la Biodiversitat.   
  
Per mitjà d'esta resolució es modifica el contingut de l'apartat 7.4 de la DIA emesa amb data 11 de desembre de 2006, que haurà d'adaptar-se al que s'establix ací quant a contingut i duració dels estudis d'avifauna.  
6. Mesures compensatòries ambientals  
L'afecció als hàbitats prioritaris 9530 i 9560 han de compensar-se amb actuacions de restauració dels hàbitats dins del LIC Sabinar de Alpuente. Estes actuacions es fixaran per conveni, i la direcció tècnica correspondrà a la Direcció General de Gestió del Medi Natural.  
  
  
Tercer   
Notificar a les persones interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que consideren pertinents en defensa del seu dret.  
  
Quart  
Publicar en el Diari Oficial de la Comunitat Valenciana esta resolució complementària de la declaració d'impacte formulada per mitjà de la Resolució d'11 de desembre de 2006, de la Secretaria Autonòmica, d'acord amb les disposicions de l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 271989, de 3 de març, d'Impacte Ambiental.  
  
València, 17 de març de 2009.- La directora general de Gestió del Medi Natural: M. Ángeles Centeno Centeno.»  
  
«Resolució complementària a la declaració d'impacte ambiental  
  
Expedient: 29/02-AIA  
Promotor: Energía y Recursos Ambientales SA (EYRA).  
Autoritat substantiva: Conselleria d'Infraestructures i Transport.  
Objecte del projecte: modificacions en el projecte constructiu del parc eòlic Cerro Negro.  
Localització: terme d'Alpuente (València).  
Antecedents  
L'expedientcompta amb declaració d'impacte ambiental (DIA), emesa l'11 de desembre de 2006, i amb una resolució complementària posterior, emesa el 18 de desembre de 2008, al projecte constructiu del parc eòlic Cerro Negro, que es troba en fase d'inici d'obres.  
  
Documentació complementària  
Després de l'emissió de la resolució complementària (RC) i ocasionada pel replantejament previ al començament de les obres, es proposa esta modificació del projecte objecte d'RC.  
Amb data 7 de juny de 2011 es rep en este servici la documentació següent:  
«Addenda al projecte de construcció del parc eòlic Cerro Negro de la zona 7 del PECV»  
«Informe previ a l'inici d'obres. Addenda a l'annex núm. 7. Projecte de mesures correctores»   
Modificacions del projecte original  
Les modificacions que es proposen en la memòria presentada consistixen en una sèrie de modificacions del projecte constructiu sorgides en el replantejament de l'obra i les mesures protectores i correctores corresponents de l'impacte ambiental derivades de les modificacions.  
Les modificacions del projecte constructiu es resumixen a continuació:  
Ubicació dels aerogeneradors: es produïxen petites modificacions als emplaçaments definitius, principalment a causa dels estudis específics sobre el recurs vent.  
Modificacions de les plataformes: a causa de les reubicacions dels aerogeneradors, s'ha vist modificada la major part de les plataformes, i s'ha produït, en termes generals, una reducció de l'extensió.  
  
Xarxa viària: la major modificació del projecte constructiu es produïx en l'accés al parc. Suposa la realització d'un nou tram de camí en descartar part del camí d'accés proposat. El nou accés coincidix en part amb un tallafoc existent. Una altra modificació important és l'eliminació del vial que donava accés a l'aerogenerador CN02 des de l'aerogenerador CN03.  
Línies elèctriques: el traçat de la rasa que conté la línia elèctrica discorre vora la xarxa viària, excepte el tram que connecta l'aerogenerador CN07 i el CN08 i el que connecta el parc amb la subestació.   
Passos d'aigua: es produïxen canvis en les obres de drenatge transversal: canvien els guals dissenyats inicialment per entubaments de formigó soterrats per a donar continuïtat als barrancs.  
Localització de pedreres, zones de préstec, abocadors i instal·lacions auxiliars: les instal·lacions auxiliars es localitzen vora la plataforma CN07, en una zona plana ben comunicada i lliure de vegetació. Els abassegaments de terra vegetal se situaran en diversos punts lliures d'arbratge al costat de la traça, de manera que se'n facilite la conservació i l'escampada posterior. El material petri s'arreplegarà en cada una de les plataformes per a usar-lo com a pedraplé en la conformació d'estes. Els excedents de terres s'empraran en els treballs constructius de la resta de parcs o es portaran a un abocador autoritzat. L'excedent de terra vegetal s'utilitzarà en la revegetació.  
Mesures correctores: les modificacions presentades i els condicionants establits en la resolució complementària del 18 de desembre de 2008 fan necessària la redefinició i descripció de les mesures protectores i correctores definides en el projecte d'execució. Els condicionants tinguts en compte a l'hora de definir les mesures proposades són:  
  
- Incorporar les mesures correctores davant de l'erosió hídrica simultàniament a la creació de desmunts i terraplens de gran envergadura generats.  
- Estudiar la incorporació de la rasa en la traça viària.  
- Analitzar la possibilitat d'aplicar tècniques de bioenginyeria o tècniques mixtes.  
En resum, les noves mesures incorporades, que modifiquen o s'afigen a les ja exposades en el projecte constructiu, són:  
Control d'accés: es restringirà l'accés dels vehicles pesats de l'obra, de manera que únicament es produïsca pel vial d'accés.  
Estabilització de talussos: s'hi inclou la construcció de murets en la base dels talussos majors i de feixines en els terraplens de més envergadura.  
Mesures de revegetació i restauració paisatgística: es definixen unes noves zones d'actuació que, per les seues característiques, exigixen tractaments específics diferenciats, com ara els talussos de desmunt i les zones de més fragilitat visual. En estes zones es proposen actuacions específiques. S'ha elaborat, a més, un pla de gestió de la terra vegetal per a conservar els sòls de manera adequada per a la reutilització posterior.  
Consideracions ambientals  
Tal com s'indicava en la resolució complementària corresponent al projecte d'execució del parc eòlic Cerro Negro, emesa amb data 18 de desembre de 2008, les majors afeccions ambientals que es produiran durant les obres de construcció del parc seran les derivades dels moviments de terres generats per l'adequació i la construcció dels camins i plataformes i de la instal·lació dels aerogeneradors.  
  
En compliment dels condicionants d'aplicació específica respecte a l'obra civil establits en esta resolució complementària, i derivades del major detall d'estudi aplicat en la fase de replantejament, es proposa una sèrie de modificacions que no afecten la configuració general del parc però sí que requerixen una avaluació particular.  
  
Amb les modificacions proposades, ambientalment es pretén una integració paisatgística millor de les obres. Això comporta, en molts casos, una millora de les condicions constructives.  
S'han estudiat detalladament les modificacions i les mesures proposades, i la conclusió final de l'avaluació és que els canvis proposats generen un impacte al medi igual o menor que els previstos en el projecte original, d'acord amb les consideracions següents:  
Els canvis en la ubicació dels aerogeneradors i les plataformes no suposen variacions en les afeccions ambientals existents i es produïxen en l'àmbit del pla especial.  
Les modificacions dels vials sí que suposen, en comparació amb el traçat avaluat per a l'emissió de la resolució complementària, una disminució de l'impacte ambiental generat. L'accés a l'alineació principal ha canviat la ubicació, i això constituïx una disminució de l'accessibilitat visual considerable, a més d'una millora constructiva previsible respecte a l'accés anterior, que ha sigut eliminat. El vial d'accés I i II reduïx considerablement la seua extensió en eliminar-se la seua mitat oest i la girada que hi havia a la part inferior. Això comporta una disminució de l'afecció considerable.  
Tal com s'indica en la resolució complementària, respecte a les rases de les línies elèctriques s'ha d'estudiar la possibilitat d'ubicar-les davall del camí a fi de minimitzar-ne afeccions. S'ha modificat el traçat de la majoria de les rases i estes discorren finalment vora els camins pràcticament en la totalitat del parc. Això suposa una disminució en la superfície a afectar i, per tant, una disminució en l'impacte ambiental generat.  
  
Respecte als passos d'aigua, es definixen en el projecte unes zones en les quals es realitzen diferents actuacions de drenatge transversal del vial d'accés, ja que és necessària la canalització dels diferents barrancs que discorren pel vessant de l'accés. Originàriament, s'havien dissenyat guals per a salvar estos passos d'aigua. La versió actual planteja entubaments de formigó soterrats davall del vial per a donar continuïtat als barrancs. L'experiència prèvia en la construcció d'altres parcs de la zona i la qualitat del terreny fan preveure la insuficiència de les actuacions previstes i justifica esta modificació per a evitar problemes d'estabilitat de talussos.  
Entre les noves mesures incorporades es troba la definició de noves zones d'actuació, que no existien en el projecte original i que per les seues característiques exigixen tractaments específics. Es tracta dels talussos de desmunt majors de 2 metres en les zones de més fragilitat visual.   
Com a mesura integradora nova, per als desmunts es proposa la construcció d'una espècie de berma ubicada en la base dels talussos i delimitada per un muret de maçoneria de pedres reutilitzades de la mateixa obra. Esta berma s'utilitzarà com a jardinera, en què es plantaran espècies arbòries i al mateix temps servirà de protecció de possibles solsides de material del mateix desmunt.  
En els terraplens de més envergadura s'instal·laran feixines per a la reducció de l'escorrentia superficial, formada per rolls de pins procedents de la tala de la zona d'afecció de la mateixa obra.  
Es proposa una altra sèrie de mesures com a tractaments per a l'envelliment de desmunts rocosos, l'elaboració d'un pla de gestió de la terra vegetal o la substitució de la hidrosembra per la sembra en sec davant de la impossibilitat de trobar mescles comercials d'espècies autènticament autòctones.  
Es considera que tant les actuacions proposades amb la modificació del projecte presentada com les mesures protectores i correctores incorporades fan disminuir l'impacte ambiental total generat per la construcció del parc eòlic Cerro Negro.  
Per tant, i a la vista de tot això, fent ús de les facultats que tinc legalment atribuïdes, formule la resolució complementària següent a la declaració d'impacte ambiental 29/02 AIA.  
  
Primer  
Estimar acceptable, només a l'efecte ambiental, les modificacions proposades en el projecte d'execució del parc eòlic Cerro Negro, que pertany a la zona 7 del Pla Eòlic de la Comunitat Valenciana, sense perjuí de les autoritzacions sectorials que hi siguen aplicables i sempre que s'ajuste a la documentació presentada amb data 7 de juny de 2011 i a les consideracions indicades en l'apartat següent.  
  
  
Segon  
- En l'execució del parc:  
- S'ajustarà la plataforma de l'aerogenerador CN-07 a la topografia existent, intentant disminuir, en la mesura que siga possible, la superfície afectada.  
- La zona de gir ubicada al final del vial 2b es reduirà el màxim possible per al gir dels transports especials.  
- Les plataformes dels aerogeneradors CN04, CN05 i CN06 i les zones d'abassegament de pales s'ajustaran al camí de manera que s'ocupe la mínima superfície possible en zones de màxim pendent de l'ombria del turó.  
- S'aprofitarà el camí de servici creat fent-lo coincidir, quan siga possible, amb la traça del camí que cal construir per als transports especials.   
- El camí de servici creat entre els aerogeneradors CN02 i CN03 podrà ser utilitzat per a la ubicació de la rasa elèctrica.  
- S'han de preveure mesures per a evitar l'erosió dels talussos creats en la construcció dels camins i per a impedir el possible rebliment dels barrancs existents causat per l'arrossegament de fins provocat per les pluges.  
- Es continuaran aplicant totes les mesures preventives i correctores i condicions derivades del compliment del programa de vigilància ambiental, de la declaració d'impacte ambiental i de les resolucions complementàries posteriors que s'apliquen en la resta del parc.  
- Hauran d'aportar-se plans en format paper i informàtic (preferentment SHP) en què es grafie la situació final de totes les instal·lacions.  
  
- En cas de detectar-se afeccions no previstes, s'hauran de comunicar a esta direcció general a fi d'avaluar-les.   
  
Tercer   
Notificar a les persones interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que consideren pertinents en defensa del seu dret.  
  
Quart  
Publicar en el Diari Oficial de la Comunitat Valenciana esta resolució complementària de la declaració d'impacte formulada per mitjà de la Resolució d'11 de desembre de 2006, de la Secretaria Autonòmica, d'acord amb les disposicions de l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 271989, de 3 de març, d'Impacte Ambiental.  
  
València, 15 de juliol de 2011.- El director general d'Avaluació Ambiental i Territorial: Juan Giner Corell.»